**SPRENDIMAS**

**DĖL MOLĖTŲ RAJONO SAVIVALDYBĖS VIEŠOSIOS BIBLIOTEKOS PAKEISTŲ NUOSTATŲ PATVIRTINIMO**

2016 m. gruodžio d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 6 straipsnio 5 dalimi ir atsižvelgdama į Molėtų rajono savivaldybės viešosios bibliotekos 2016 m. liepos 27 d. raštą Nr. R2-58 „Dėl Molėtų rajono savivaldybės viešosios bibliotekos nuostatų“,

Molėtų rajono savivaldybės taryba n u s p r e n d ž i a:

1. Patvirtinti pakeistus Molėtų rajono savivaldybės viešosios bibliotekos nuostatus (pridedama).

2. Įgalioti Molėtų rajono savivaldybės viešosios bibliotekos direktorę Virginiją Raišienę pasirašyti įstaigos nuostatus ir įregistruoti juos Juridinių asmenų registre įstatymų nustatyta tvarka.

3. Pripažinti netekusiu galios Molėtų rajono savivaldybės tarybos 2007 m. balandžio 24 d. sprendimo Nr. B1-71 „Dėl Molėtų rajono savivaldybės viešosios bibliotekos nuostatų naujos redakcijos patvirtinimo“ 1 punktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

|  |  |
| --- | --- |
| Savivaldybės meras |  |